Vora 250 escolars d'Alaquàs van participar en el tradicional Festival de Nadalenques
19/12/2003 10:34:00

# Vora 250 escolars d'Alaquàs van participar en el tradicional Festival de Nadalenques

*   19/12/2003 10:34:00
*   [Imprimir](#)
*   Compartir
*    https://www.alaquas.org/documento.asp?id\_do=8976

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8976%2F0&title=Ajuntament%20d%27Alaqu%C3%A0s.%20Premsa.Vora%20250%20escolars%20d%27Alaqu%C3%A0s%20van%20participar%20en%20el%20tradicional%20Festival%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8976/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8976/8976_Form_4.jpg)](https://www.alaquas.org/ficheros/documentos/2003/2/8976/8976_Form_10.jpg "<a href='https://www.alaquas.org/ficheros/documentos/2003/2/8976/8976_Form_10.jpg' target=_blank><i class='fa fa-external-link' aria-hidden='true'></i>.Vora 250 escolars d'Alaquàs van participar en el tradicional Festival de Nadalenques</a>")

Al festival, que es va celebrar a l'Auditori, van assistir més de 350 veïnes i veïns

Un any més, en arribar els Nadals, es celebra en Alaquàs el tradicional Festival Escolar de Nadalenques en què participen xiquetes i xiquets d'alguns centres educatius de la ciutat. Aquest festival, que organitza l'Ajuntament d'Alaquàs, es va celebrar dijous 18 de desembre a l'Auditori d'Alaquàs i en ell van participar vora 250 alumnes dels col·legis: Sanchis Almiñano, Bonavista, Vila d'Alaquàs, Olivar I i González Gallarza

El festival va congregar a més de 350 veïnes i veïns de la ciutat, entre ells es trobava l'Alcalde d'Alaquàs, Jorge Alarte, la Regidora d'Educació i Cultura, Elvira García, la Regidora de Participació de la Dona, Xelo Marín, així com les directores i directors dels centres educatius participants.

L'acte va començar amb l'actuació del cor del C.P. Sanchis Almiñano, que sota la direcció de Francesc Mengual, va interpretar les nadales "Un año feliz" i "Cantemos todos, es Navidad". El cor del C.P. Bonavista, dirigits per Gabriel Corachán i Jose Luís Cabañero, va cantar "On aneu pastorets?" i "Lo bon Jesuset". Les xiquetes i els xiquets del cor del C.P. Vila d'Alaquàs, dirigits per Isabel Marí, van interpretar "San Josep es va vellet" i "Senyora ama". El cor del Col·legi Olivar I va cantar "El noi de la mare" i "Alegres pregonan", sota la direcció de Reme Niubó. I les i els xiquets del C.P. González Gallarza, dirigits pel professor de música Paco Real, van interpretar les nadales "Escenas de Navidad".

El Festival Escolar de Nadalenques d'Alaquàs es va tancar amb la interpretació de la nadala "Si te encuentras una estrella", que van interpretar tots els cors del col·legis i que va estar dirigida per Teodor Aparicio, Director de la banda de la Unió Musical d'Alaquàs. En finalitzar, l'Alcalde d'Alaquàs, Jorge Alarte i la Regidora d'Educació i Cultura, Elvira García, van lliurar uns obsequis a tots els col·legis participants.